stanford-oval/wikipedia huggingface dataset:
ג'יימס באומן
ביוגרפיה > נסיעות ולימודים באירופה

רוב ציירי הדיוקנאות המצטיינים של תקופה זו הוכשרו באירופה ובאומן הרגיש שאם הוא רוצה קריירה באמנות הוא זקוק להכשרה נוספת. ככל הנראה, הגיע ללונדון ללא פרוטה ועם מעט מכרים. עם זאת, בשלב מסוים הוא שכר חדר בקינגהאם, מקום בו שהו כמה אמנים אמריקאים. באומן התבקש לצייר כמה מהמשפחות המכובדות ביותר בממלכה שתמכו בו כספית.
נראה כי באומן נפגש והתיידד עם כמה אמני פורטרט ונוף שעבדו באותה תקופה בלונדון. אלה כללו את צ'ארלס רוברט לסלי, סמואל פ. מורס וצ'סטר הרדינג (1792-1866).
באמצעות יומנו של צ'סטר הרדינג שניהל במהלך ביקורו הראשון באנגליה, שפורסם בשנת 1866 על ידי בתו, מרגרט אליוט הרדינג ווייט, לומדים כמה פרטי חיים של באומן באנגליה ועל ביקורו הראשון בפריז. בחורף 1825 עבר באומן לבירמינגהם כאשר שהה עם משפחתו של מר ואן ורט, גיסו של ווושינגטון אירווינג, ופתח שם גלריה לציורים או סטודיו.
מהערת שוליים למכתב מאת נתנאל קרטר עולה כי הוא פגש את באומן בפעם השנייה בחורף 1827 בפריז וכי באומן היה בדרכו לאיטליה. משני דיווחים עולה כי אמנים חשובים וכתבי עת אמנותיים ביקורתיים דיברו שבחים על באומן. בניהם היה סר לורנס שהמליץ על באומן לבישוף מווסטר כאחד הציירים הבודדים בממלכה שיכולים לעשות דיוקן מעולה. מוזיאון לונדון מוזכר כאחד המקורות האמנותיים הקריטיים שהבחינו בעבודתו המשובחת בשנת 1825, אם כי באותה תקופה דיוקנאותיו נדחו על ידי התערוכות בלונדון.
ככל הנראה בשנת 1827 נסע באומן לפריז שם התוודע למרקיז דה לאפייט, שכן נאמר כי התגורר עם משפחתו של לאפייט במשך תשעה חודשים. בתקופה זו הוא בוודאי צייר דיוקן של לאפייט ובנותיו שהוצגו מאוחר יותר בצ'ארלסטון, דרום קרוליינה.
חבר ואורח תכוף של לאפייט היה הסופר האמריקאי ג'יימס פנימור קופר. באומן צייר דיוקן של קופר שהוצג גם בסטודיו שלו בצ'ארלסטון דרום קרוליינה. אולי שנה לאחר מכן באומן נסע לאיטליה ללימודים נוספים באקדמיה לאמנויות יפות ברומא. לאחר שהשלים את לימודיו באיטליה, חזר באומן לצרפת בסוף שנת 1828 לפני שחזר לארצות הברית, אולי דרך ניו אורלינס, שם התכוון לבלות את החורף בציורי דיוקנאות. מאמר ב"טורונטו פטריוט" בשנת 1834 מציין כי באומן הוזמן לצייר את המלך לואי פיליפ הצרפתי אך שב במקום זאת לאמריקה.
ביוגרפיה > חזרה לארצות הברית

ב־6 באוגוסט 1829 הדפיס עיתון שבועי של קרופורד ידיעה מפנסילבניה ב-1 באוגוסט כי "מר באומן, האמן האמריקני המהולל" ביקר את אביו במרסר עם שובו מאירופה. הוא היה אמור להישאר עשרה עד שתים עשרה ימים במרסר לפני שנסע לוושינגטון כדי לצייר את "נשיא ארצות הברית, ציור שיועבר לגנרל לה פייט". המאמר מהלל את באומן על שחזר עם "מוניטין ותהילה, שצבר על ידי מאמציו והכישרונות הגלומים בו."
בשנת 1831 עזב באומן את דרום קרוליינה ונסע לבוסטון. בתקופה זו הוא תמך בעצמו על ידי ציור של שני דיוקנאות לפחות והעביר שיעורים פרטיים לציור לתלמידים באקדמיית מאונט בנדיקטינים בצ'ארלסטאון, מסצ'וסטס. הדיוקנאות היו של בנדיקט ג'וזף פנוויק, ומרי אן אורסולה מופאט.
ביוגרפיה > נסיעות בקנדה

בסוף קיץ 1831 עבר באומן לקוויבק ולקח איתו את דיוקנאות פנוויק ומופאט. ציורים אלה סיפקו לו את ההזדמנות ללמד ציור לנזירות ולתלמידים במנזר אורסולין הקנדי ובבית הספר. בקוויבק הוא הצליח לפרנס את עצמו בציור דיוקנאות וציורים דתיים, למרות התחרות מצד צייר הדיוקנאות הקנדי המקומי אנטואן פלמונדו. בשנת 1833 עבר באומן למונטריאול, שם הוזמן להכין כמה ציורים בכנסיית נוטרדאם. עם זאת הוא עזב לפתע בשנת 1834 והתיישב בטורונטו שם צייר דיוקנאות.
לבאומן היו שני חברים אמנים שהיו בטורונטו - סמואל בל ווה (1814-1855) גם מפנסילבניה, ופול קיין (1810-1871), אמן קנדי. באומן וסמואל הסכימו ללמוד יחד באיטליה במועד עתידי כלשהו. על פי "הפטריוט" (5 בדצמבר 1834) הם תכננו לנסוע לרומא באביב 1835 אך במקום זאת באומן עבר לדטרויט. בסוף שנת 1836 קיין נסע גם הוא לדטרויט והתאכזב לגלות שהנסיעה לרומא בוטלה בגלל נישואיו של באומן.
ביוגרפיה > דטרויט והמערב התיכון

בסוף 1835, באומן פתח סטודיו בדטרויט ופרסם את זמינותו לציור דיוקן וגם לשיעורי אמנות. שם העביר שיעורים לתלמידו המפורסם ביותר, ג'ון מיקס סטנלי (1814-1872), שהתפרסם בזכות ציוריו של הילידים האמריקאים והנופים במערב. באומן וסטנלי הקימו שותפות לציור דיוקנאות ונסעו יחד במישיגן, אילינוי וויסקונסין.
בשנת 1836 ג'יימס באומן התחתן עם ג'וליה מארי ג'וזפין צ'או בדטרויט.
באומן וסטנלי עזבו את מישיגן בשנת 1837 אולי בגלל המשבר הכספי של אותה שנה.
כאמנים מוקדמים בשיקגו הם פתחו סטודיו וגלריה לאמנות. בהיותם שם העבירו שיעורים לסמואל מרסדן ברוקס (1816-1892) שמשפחתו היגרה לעיר מבריטניה בשנת 1833. מאוחר יותר התפרסם ברוקס כצייר פורטרטים מקצועי ונחשב לאמן התושב הראשון בשיקגו.
ביוגרפיה > רוצ'סטר ומוות

באוקטובר 1841 עבר באומן לרוצ'סטר, ניו יורק. זמן מה לאחר שעזב את דטרויט באומן העביר את אשתו לעיר הולדתו מרסר, פנסילבניה, שם נולדו שני בניו.
באומן הקים סטודיו ברוצ'סטר שם היה אהוד בקהילה, ונחשב לאמן משובח במיוחד משום שלמד באירופה. אמן קנדי, קורנליוס קריגהוף צייר גם ברוצ'סטר והם הפכו לחברים קרובים. באומן, עם ניסיון רב יותר בציור, אפשר לקריגהוף להעתיק חלק מציוריו.
מותו של באומן ב-18 במאי 1842 בשעה 2 לפנות בוקר היה בלתי צפוי ונראה שזעזע את הקהילה. על מותו הוכרז למחרת ב-Daily Advertiser עם הכותרת "מוות פתאומי!". הוא נפטר במיטתו בבית לאחר "מחלה קצרה אך קשה". הספד הודפס בעיתון במרסר, הודפס מחדש בעיתון היומי של רוצ'סטר ב-1 ביוני 1842.
הערות שוליים

↑  Biography from the Western Press, James Bowman," Crawford Messenger, May 24, 1827, vol. 5, no., 36, whole no. 244.reprinted from Cadet and Statesman published as Literary Cadet and Saturday Evening Bulletin, January 27, 1827, 1, 41, 1.
↑  Wilson, Erasmus ed., Standard History of Pittsburg Pennsylvania, Chicago: H. R. Cornell & Company, 1898, 863
↑  The City Gazette & Commercial Daily Advertiser February 25, 1830, vol. LIII, no. 47, 2.
1 2  Portraits of Bowman and Rand," The Charleston Courier April 5, 1831, vol. xxix, no. 9568, 2.
↑  Dictionary of Canadian Biography v.7,Toronto: University of Toronto Press, 1966-, 573
↑  Gibson, Arthur Hopkins, Artists of Early Michigan: A Biographical Dictionary of Artists Native to or Active in Michigan, 1701-1900, Detroit: Wayne State University Press, 1975, 57.
↑  Sudden Death!" Daily Advertiser (Rochester, NY), May 19, 1842.
| --- | --- |
בקרת זהויות :  ULAN: 500031694  VIAF: 95876943   WorldCat (עם VIAF): 95876943 
ג'יימס באומן, גב' רוברטסון
ג'יימס באומן, המושל דודג'
ברטוק המשגע

| --- | --- |

כרזת הסרט בעברית
 מבוסס על:  אנסטסיה (סרט, 1997)
 בימוי:  דון בלות', גרי גולדמן 
 הופק בידי:  דון בלות', גרי גולדמן, האנק עזריה
 תסריט:  ג'יי לקופו 
 עריכה:  בוב בנדר, פיונה טריילר
 מדבבים:  ראו כאן
 מדבבים בעברית:  ראו כאן
 מוזיקה:  סטיפן פלאהרטי, בארי מנילו 
 מדינה:  ארצות הברית 
 חברת הפקה:  אולפני ההנפשה של פוקס
 חברה מפיצה:  20th Century Fox Home Entertainment
 שיטת הפצה:  direct-to-video, וידאו על פי דרישה 
 הקרנת בכורה:  ארצות הברית 16 בנובמבר 1999 ישראל 1999
 משך הקרנה:  כ-68 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט הנפשה, סרט קומדיה, סרט הרפתקאות, סרט מוזיקלי
 סרט קודם:  אנסטסיה
 דף הסרט ב־IMDb
 
ברטוק המשגע (באנגלית: Bartok the Magnificent) הוא סרט הנפשה אמריקאי משנת 1999, מסוגת קומדיה והרפתקאות, המשמש כסרט המשך ופריקוול לסרט "אנסטסיה" משנת 1997. הסרט בוים על ידי דון בלות' וגרי גולדמן, נכתב על ידי ג'יי לקופו, והופק באולפני ההנפשה של פוקס. הסרט עוקב אחר ברטוק, עטלף היוצא למשימה להציל את הנסיך איוון שנחטף ובעקבות כך ממלכת רוסיה נמצאת בסכנה.
הסרט הופץ להקרנה ביתית ב-VHS ו-DVD. בארצות הברית הסרט הופץ לראשונה על ידי 20th Century Fox Home Entertainment ב-16 בנובמבר 1999. בישראל הסרט הופץ לראשונה בדיבוב עברי בשנת 1999. אורך הסרט הוא כ-68 דקות.
בעוד שכמה מהסרטים של דון בלות', שביים גם את סרט המקור, קיבלו המשכים בסדרות ובסרטי המשך, זה הפרויקט היחיד שהוא היה שותף בו.
תקציר העלילה

ברטוק הוא עטלף העובד כאמן רחוב שמציג את עצמו כגיבור מהולל, אף על פי שהוא לא כזה. בעקבות חטיפתו של איוון, נסיך הכתר של ממלכת רוסיה, ברטוק מוזעק למשימה להצילו. תחילה, ברטוק יוצא יחד עם זוזי, עוזרו לעסקים, לבאבה יאגה שטענו שהיא חטפה את הנסיך. כשהגיעו אליה, באבה יאגה אמרה שכדי להציל את הנסיך ברטוק צריך להביא לה שלושה חפצים מהיער. לאחר שהשיג את שלושת החפצים, ברטוק חזר לבאבה יאגה ובמהרה גילה שהיא עבדה עליו ושהנסיך לא נמצא אצלה. לאחר מכן, ברטוק חזר לעיר יחד עם זוזי, שם הם גילו שלודמילה, עוזרתו של הנסיך שרצתה להפוך למלכה, חטפה את הנסיך איוון. בסופו של דבר החברים מצילים את הנסיך וברטוק שהציג את עצמו כגיבור מהולל, הפך באמת לכזה.
דמויות ומדבבים

הדיבוב העברי בוים והופק על ידי אלן אזגי.
| שם הדמות | מדבב/ת באנגלית | מדבב/ת בעברית |
| --- | --- | --- |
| ברטוק | האנק עזריה | דור צויגנבום |
| זוזי | קלסי גראמר | יורם יוספסברג |
| לודמילה | קתרין אוהרה | אלן אזגי |
לודמילה הדרקון: פרנק ולקר (ללא קרדיט)
| באבה יאגה | אנדראה מרטין | עדי לב |
| סקול | טים קארי | אלי לולאי |
| פילוף | ג'ניפר טילי | סיון שביט |
| אובלי | פרנץ' סטיוארט | ניר שלמון |
| וול | דידריך באדר | ניר שלמון |
| הנסיך איוון | פיליפ ואן דייק | דורון בן-עמי |
| ילדה |  | שירלי ורטהיימר |
בנוסף דיבבו בדיבוב האנגלי גלן שדיקס ודני מן.
מוזיקה

כמו בסרט הקודם, גם לסרט זה נכתבו שירים על ידי סטיפן פלאהרטי ולין אהרנס. לסרט נכתבו כ-5 שירים שבוצעו על ידי דמויות הסרט. בדיבוב העברי כל השירים דובבו לעברית.
באבה יאגה (Baba Yaga)
ברטוק המשגע (Bartok the Magnificent)
גיבור אפשרי (A Possible Hero)
משהו בבית שלי (Someone's in My House)
לודמילה האמיתית (The Real Ludmilla)
מועמדויות

הסרט היה מועמד לפרס אנני ולשתי קטגוריות בפרס סליל הזהב, אך הפסיד בהתאמה לסרטים "גופי הולך לקולג'" ו"אלווין והצ'יפמאנקס פוגשים את פרנקנשטיין" ולסדרה "טלטל, רעשן ורול: סיפור אהבה אמריקאי".
הערות שוליים

↑  נשאר הדיבוב המקורי בדיבוב העברי
גביע המדינה בכדוריד נשים

| --- | --- |

 כינוי:  גביע המדינה בכדוריד לנשים
 תחום:  כדוריד
 ארגון:  איגוד הכדוריד בישראל
 מדינות:  ישראל
 קבוצות:  8
 תקופת הפעילות:  1961–הווה (כ־63 שנים)
 אלופה נוכחית:  הפועל ראשון לציון (2023/2024)
 מירב הזכיות:  בנות הרצליה (10)
 מפעל מקביל:  ליגת אתנה
 עמוד התחרות
גביע המדינה בכדוריד נשים הוא המפעל השני בחשיבותו לכדוריד נשים בישראל, אחרי ליגת אתנה. המפעל הוא תחרות הגביע הרשמית של ישראל בענף הכדוריד נשים, המתנהל בניהול וארגון של איגוד הכדוריד בישראל.
השיטה

משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל משתתפות כל קבוצות הכדוריד הרשומות בליגת אתנה (ליגת העל בכדוריד נשים). במפעל 4 סיבובים סה"כ: סיבוב ראשון, רבע גמר, חצי גמר וגמר.
אלופות ומחזיקות הגביע

| עונה | מחזיקת הגביע | סגנית | תוצאה |
| --- | --- | --- | --- |
| 2023/2024 | הפועל ראשון לציון | מ.כ חולון | 24:28 |
2022/2023: 
| 2021/2022 | מכבי ראשון לציון | הפועל ראשון לציון | 30:32 |
| 2020/2021 | הפועל ראשון לציון | מכבי ראשון לציון | 27:29 |
2019/2020: לא נערך
| 2018/2019 | מכבי ראשון לציון |  |  |
| 2017/2018 | מכבי ארזים רמת גן |  |  |
| 2016/2017 | בנות הרצליה |  |  |
| 2015/2016 | בנות הרצליה |  |  |
| 2014/2015 | בנות הרצליה |  |  |
| 2013/2014 | בנות הרצליה |  |  |
| 2012/2013 | מועדון כדוריד חולון |  |  |
| 2011/2012 | בנות הרצליה |  |  |
| 2010/2011 | בנות הרצליה |  |  |
| 2009/2010 | בנות הרצליה |  |  |
| 2008/2009 | בנות הרצליה |  |  |
| 2007/2008 | הפועל ראשון לציון |  |  |
| 2006/2007 | בנות הרצליה |  |  |
| 2005/2006 | בנות הרצליה |  |  |
| 2004/2005 | מכבי ק"ש חולון |  |  |
| 2003/2004 | הפועל פתח תקווה |  |  |
| 2002/2003 | הפועל פתח תקווה |  |  |
| 2001/2002 | הפועל פתח תקווה |  |  |
| 2000/2001 | הפועל פתח תקווה |  |  |
| 1999/2000 | מכבי ק"ש חולון |  |  |
| 1998/1999 | הפועל פתח תקווה |  |  |
| 1997/1998 | הפועל פתח תקווה |  |  |
| 1996/1997 | הפועל פתח תקווה |  |  |
| 1995/1996 | מכבי ק"ש חולון |  |  |
| 1994/1995 | הפועל ראשון לציון |  |  |
| 1993/1994 | הפועל ראשון לציון |  |  |
| 1992/1993 | הפועל פתח תקווה |  |  |
| 1991/1992 | הפועל ראשון לציון |  |  |
| 1990/1991 | הפועל פתח תקווה |  |  |
| 1989/1990 | לא נערך |  |  |
| 1988/1989 | מכבי ק"ש חולון |  |  |
| 1987/1988 | מכבי ק"ש חולון |  |  |
| 1986/1987 | מכבי ק"ש חולון |  |  |
| 1985/1986 | מכבי ארזים רמת גן |  |  |
| 1984/1985 | הפועל אשדוד |  |  |
| 1983/1984 | מכבי ארזים רמת גן |  |  |
| 1982/1983 | מכבי ארזים רמת גן |  |  |
| 1981/1982 | לא נערך |  |  |
| 1980/1981 | מכבי ארזים רמת גן |  |  |
| 1979/1980 | מכבי ארזים רמת גן |  |  |
| 1978/1979 | לא נערך |  |  |
| 1977/1978 | הפועל אשדוד |  |  |
| 1976/1977 | הפועל רעננה |  |  |
| 1975/1976 | הפועל אשקלון |  |  |
| 1974/1975 | הפועל רחובות |  |  |
| 1973/1974 | לא נערך |  |  |
| 1972/1973 | הפועל רחובות |  |  |
| 1971/1972 | הפועל רחובות |  |  |
| 1970/1971 | הפועל רחובות |  |  |
| 1969/1970 | מכבי ארזים רמת גן |  |  |
| 1968/1969 | הפועל רחובות |  |  |
| 1967/1968 | הפועל רמת גן |  |  |
| 1966/1967 | לא נערך |  |  |
| 1965/1966 | הפועל כפר מנחם |  |  |
| 1964/1965 | הפועל כפר מנחם |  |  |
| 1963/1964 | הפועל כפר מנחם |  |  |
| 1962/1963 | הפועל כפר מנחם |  |  |
| 1961/1962 | לא נערך |  |  |
| 1960/1961 | הפועל כפר מנחם |  |  |
↑  עקב התפרצות מגפת הקורונה העולמית ועצירת התחרויות
| קבוצה | זכיות |
| --- | --- |
בנות הרצליה: 10
הפועל פתח תקווה: 9
מכבי ארזים רמת גן: 7
מכבי ק"ש חולון/מ.כ. חולון: 7
הפועל כפר מנחם: 5
הפועל ראשון לציון: 5
הפועל רחובות: 5
מכבי ראשון לציון: 2
הפועל אשדוד: 2
הפועל רעננה: 1
הפועל רמת גן: 1
הפועל אשקלון: 1
הערות שוליים

↑  בתום 2 הארכות
| כדוריד בישראל ישראל |
| --- | --- | --- |
| ליגות וגביעי גברים | ליגת העל • הליגה הלאומית • הליגה הארצית • גביע המדינה • גביע איגוד השופטים |  |
| ליגות וגביעי נשים | ליגת אתנה • גביע המדינה לנשים |  |
בריג'טה בארט

בריג'טה בארט (באנגלית: Brigetta Barrett;‏ נולדה ב-24 בדצמבר 1990) היא אתלטית אמריקאית, סגנית אלופה אולימפית (לונדון 2012), אלופת העולם (מוסקבה 2013) ואלופת האוניברסיאדה (שנג'ן 2011) בקפיצה לגובה.
ביוגרפיה > 2011 > אלופת האוניברסיאדה

באוניברסיאדה שנערכה בשנג'ן באוגוסט 2011 זכתה בארט במדליית זהב בקפיצה לגובה בשיא אישי חדש של 1.96 מטר. שבועיים לאחר מכן באליפות העולם שנערכה בטגו, קוריאה הדרומית ב-4 בספטמבר היא סיימה במקום 10 בקפיצה לגובה בתוצאה של 1.93 מטר. בשלב המוקדמות היא קפצה לגובה של 1.95 מטר ללא אף פסילה.
ביוגרפיה > 2012

באולימפיאדת לונדון (2012) זכתה בארט במדליית כסף בקפיצה לגובה בשיא אישי חדש של 2.03 מטר, אחרי אנה צ'יצ'רובה מרוסיה (2.05 מטר).
ביוגרפיה > 2013 > אלופת העולם ותוצאת השנה בעולם

בתחרות שנערכה בדה מוין, איווה ב-22 ביוני 2013 קבעה בארט בקפיצה לגובה שיא אישי חדש ואת תוצאת השנה בעולם, 2.04 מטר. חודשיים לאחר מכן, באליפות העולם שנערכה במוסקבה, רוסיה באוגוסט אותה שנה היא זכתה במדליית זהב בקפיצה לגובה בתוצאה של 2.00 מטר, לפני אנה צ'יצ'רובה 
מרוסיה ורות בייטייה מספרד שזכו בצוותא במדליית הכסף בתוצאה של 1.97 מטר. בפברואר 2019 נשללה מדליית הזהב מסבטלנה שקולינה מרוסיה בשל אימרוץ והועברה לבארט.
היא פרשה מספורט תחרותי בשנת 2016 אך חזרה להתחרות בשנת 2017.
שיאים אישיים

קפיצה לגובה: 2.04 מטר (2013)
ג'פרסון לרמה

ג'פרסון אנדרס לרמה סוליס (בספרדית: Jefferson Andrés Lerma Solís; נולד ב-25 באוקטובר 1994) הוא כדורגלן קולומביאני, המשחק בתפקיד הקשר האחורי ולעיתים המגן הימני בקריסטל פאלאס ובנבחרת קולומביה.
קריירת מועדונים > אתלטיקו וילה

לרמה ערך את הבכורה הרשמית שלו במדי אתלטיקו וילה במגרשה הביתי, גיירמו פלסס אלסיד, ב-30 במרץ 2013 במשחק מול מיונאריוס. במהלך כל העונה רשם 26 הופעות. את שערו הראשון כבר בטורניר האפרטורה של 2014, כאשר וילה שיחקה מול פורטלסה ולרמה כבר את שערה ה-1,000 של וילה בהיסטוריה של הליגה המקצוענית וכן הוסיף שער נוסף במהלך המשחק. הבסזך הכל שיחק 93 משחקים בכל המסגרות במדי וילה וכבש שבעה שערים.
קריירת מועדונים > לבאנטה

בתחילת עונת 2015/16 עבר בהשאלה ללבאנטה הספרדית. בחוזהו הוכנס סעיף שאם הוא ישחק למעלה מ-25 משחקים, לבאנטה תהיה רשאית לרכוש את כרטיסו תמורת 900,000 אירו. ב-30 באוגוסט 2015 ערך כמחליף את הבכורה שלו מול לאס פאלמס ובמחזור הרביעי שיחק לראשונה בהרכב הפותח במשחק מול ברצלונה. ב-7 בדצמבר רשם את שער הבכורה שלו בתיקו 1-1 מול אספניול. ב-21 במאי 2017 השיג ביחד עם קבוצתו את אליפות הליגה השנייה לאחר שסיימו בתיקו 0-0 מול טנריפה.
קריירת מועדונים > בורנמות'

ב-7 באוגוסט 2018 חתם לרמה בבורנמות' מהפרמייר ליג, תמורת 25 מיליון ליש"ט.
ב-1 בספטמבר ערך את הופעתו הבכורה בהפסד 2-0 לצ'לסי. ב-10 בנובמבר 2018 הבקיע את שערו הראשון בהפסד 2-1 לניוקאסל יונייטד.
קריירת מועדונים > קריסטל פאלאס

ב-8 ביוני 2023 חתם לרמה לשלוש שנים בקריסטל פאלאס.
קריירה בין-לאומית > נבחרת עד גיל 23

הוא שיחק עם קולומביה באולימפיאדת ריו ששובצה בבית אחד עם ניגריה, יפן ושוודיה. היא העפילה לרבע הגמר אך הודחה על ידי המארחת, ברזיל. לרמה שיחק את כל ארבעת המשחקים ולא כבש.
קריירה בין-לאומית > נבחרת בוגרת

ב-10 בנובמבר 2017 ערך את הופעת הבכורה שלו כשהחליף את סטפן מדינה בדקה ה-82 במשחק ההפסד לדרום קוריאה, משחק הכנה לקראת המונדיאל. הוא זומן לסגל הסופי של קולומביה ללמונדיאל וערך את הבכורה בהפסד ליפן 1-2 ב-19 ביוני. שיחק בכל ארבעת המשחקים של הנבחרת בטורניר, עד שהודחה בשלב שמינית הגמר לאחר הפסד בדו-קרב פנדלים מול אנגליה.
תארים והישגים

אליפות הליגה הספרדית השנייה עם לבאנטה (2016/17)
הערות שוליים

↑  13.8.15, El Espectador Colombiano Jefferson Lerma es nuevo jugador de Levante
↑  Dailymail.co.uk, 7.8.18 Bournemouth sign Colombia midfielder Jefferson Lerma from Levante in club record £25m deal
↑  Colombiareports, 4.6.18 Colombia names final squad for World Cup in Russia
| נבחרת קולומביה – אולימפיאדת ריו דה ז'ניירו (2016) |
| --- | --- | --- |
|  1 בונייה •  2 טסיו •  3 ד. בלנטה •  4 מצ'אדו •  5 אגילאר •  6 לרמה •  7 רנטריה •  8 פאבון •  9 מ. בורחה •  10 גוטיירס •   11 פרסיאדו •  12 רואה • 13 פלאסיוס •  14 פרס • 15 בריוס • 16 ק. בלנטה • 17 כ. בורחה • 18 הורטאדו • 19 קינטרו • מאמן: רסטרפו |  1 בונייה •  2 טסיו •  3 ד. בלנטה •  4 מצ'אדו •  5 אגילאר •  6 לרמה •  7 רנטריה •  8 פאבון •  9 מ. בורחה •  10 גוטיירס •   11 פרסיאדו •  12 רואה • 13 פלאסיוס •  14 פרס • 15 בריוס • 16 ק. בלנטה • 17 כ. בורחה • 18 הורטאדו • 19 קינטרו • מאמן: רסטרפו | קולומביה |
| נבחרת קולומביה – מונדיאל 2018 |
| --- | --- | --- |
|  1 אוספינה •  2 ספאטה •  3 מוריו •  4 אריאס •  5 בריוס •  6 ק. סאנצ'ס •  7 באקה •  8 אגילאר •  9 פלקאו •  10 חאמס •   11 ח. ג. קוואדראדו •  12 ורגאס • 13 מינה •  14 מוריאל • 15 אוריבה • 16 לרמה • 17 מוחיקה • 18 דיאס • 19 בורחה • 20 קינטרו • 21 איסקיירדו • 22 ח. פ. קוואדראדו • 23 ד. סאנצ'ס • מאמן: פקרמן |  1 אוספינה •  2 ספאטה •  3 מוריו •  4 אריאס •  5 בריוס •  6 ק. סאנצ'ס •  7 באקה •  8 אגילאר •  9 פלקאו •  10 חאמס •   11 ח. ג. קוואדראדו •  12 ורגאס • 13 מינה •  14 מוריאל • 15 אוריבה • 16 לרמה • 17 מוחיקה • 18 דיאס • 19 בורחה • 20 קינטרו • 21 איסקיירדו • 22 ח. פ. קוואדראדו • 23 ד. סאנצ'ס • מאמן: פקרמן | קולומביה |
| נבחרת קולומביה – קופה אמריקה 2019 |
| --- | --- | --- |
|  1 אוספינה •  2 כ. ספאטה •  3 מדינה •  4 אריאס •  5 בריוס •  6 טסיו •  7 ד. ספאטה •  8 קרדונה •  9 פלקאו •  10 חאמס •   11 קוואדראדו •  12 ורגאס • 13 מינה •  14 דיאס • 15 אוריבה • 16 לרמה • 17 בורחה • 18 קואיאר • 19 מוריאל • 20 מרטינס • 21 לוקומי • 22 מונטרו • 23 סאנצ'ס • מאמן: קיירוש |  1 אוספינה •  2 כ. ספאטה •  3 מדינה •  4 אריאס •  5 בריוס •  6 טסיו •  7 ד. ספאטה •  8 קרדונה •  9 פלקאו •  10 חאמס •   11 קוואדראדו •  12 ורגאס • 13 מינה •  14 דיאס • 15 אוריבה • 16 לרמה • 17 בורחה • 18 קואיאר • 19 מוריאל • 20 מרטינס • 21 לוקומי • 22 מונטרו • 23 סאנצ'ס • מאמן: קיירוש | קולומביה |
| נבחרת קולומביה – קופה אמריקה 2024 |
| --- | --- | --- |
|  1 אוספינה •  2 קואסטה •  3 לוקומי •  4 ס. אריאס •  5 קסטניו •  6 ריוס •  7 דיאס •  8 קרסקל •  9 בורחה •  10 רודריגס •   11 ג'. אריאס •  12 ורגאס • 13 מינה •  14 דוראן • 15 אוריבה • 16 לרמה • 17 מוחיקה • 18 סיניסטרה • 19 בורה • 20 קינטרו • 21 מוניוס • 22 אספרייה • 23 סאנצ'ס • 24 קורדובה • 25 מונטרו • 26 מצ'אדו • מאמן: לורנסו |  1 אוספינה •  2 קואסטה •  3 לוקומי •  4 ס. אריאס •  5 קסטניו •  6 ריוס •  7 דיאס •  8 קרסקל •  9 בורחה •  10 רודריגס •   11 ג'. אריאס •  12 ורגאס • 13 מינה •  14 דוראן • 15 אוריבה • 16 לרמה • 17 מוחיקה • 18 סיניסטרה • 19 בורה • 20 קינטרו • 21 מוניוס • 22 אספרייה • 23 סאנצ'ס • 24 קורדובה • 25 מונטרו • 26 מצ'אדו • מאמן: לורנסו | קולומביה |
גאולוגיה של הירח

הירח
הכינוי המדעי לגאולוגיה של הירח הוא סלנולוגיה (מיוונית Σελήνη (סֶלֶנֶה) - ירח). הפעילות הגאולוגית על פני הירח נפסקה לפני כ-2.5 מיליארד שנים. קליפתו אינה נתונה לתהליכים טקטוניים, וגם אטמוספירה נעדרת כמעט לחלוטין, משמע שאין רוחות וגשמים ולכן אין בליה או כל תהליך אחר שנובע מקיומה של אטמוספירה. הרכבם הכימי של סלעי הירח נמדד בתצפיות מלוויינים שהקיפו אותו, וכן הובאו לכדור הארץ על ידי חלליות אפולו. קליפת הירח היא בעיקרה בזלתית, ועשירה בברזל ומגנזיום ודי דומה לסלעי הבזלת הארציים מלבד העובדה שהבזלת הירחית אינה מכילה מים ומינרלים נדיפים.
מבנה כללי

גוף הירח הוא בעל צורה מוארכת ואינו כדורי, והצדדים הצרים פונים אל כדור הארץ ואל הצד המקביל. לצורה זו אחראים כוחות הגאות של כדור הארץ. בתחילת חייו הירח היה גוף לוהט ונוזלי שהתקרר בקצב מהיר מאוד, וכך הגאות התקבעה בתצורתו. כוחות גאות אלו גם אחראים לכך שהירח אינו סובב סביב צירו ביחס לכדור הארץ, ובגללם הוא גם צובר מהירות ומסלולו הולך ומתרחק מכדור הארץ.
הכוחות הגאולוגיים

על הירח פועלים מספר כוחות שמשפיעים על תצורתו בכלל ועל הטופולוגיה של פניו בפרט:
כוחות הגאות של כבידת הארץ - יוצרים רעידות אדמה על פני הירח.
התנגשויות של גופים קוסמיים בגדלים שונים - מטאוריטים, שביטים וכולי. הן שוחקות את פני השטח וגורמות לכך שפני הקרקע מכוסים באבק של שברי סלעים. בנוסף הן יצרו ויוצרות מיליוני מכתשים, מהם קטנים ומהם אדירי ממדים. היות שעל הירח אין פעילות טקטונית, ההתנגשויות אחראיות לצוקים ולוואדיות התלולים שעליו, והן אלו שיצרו את העמקים ושרשרות ההרים שעל פניו.
רוח השמש וחשיפה המתמדת לקרינה האדירה של השמש גם הם מוסיפים לארוזיה של קליפת הירח. רוח השמש גם אחראית לשחרור של גזים מהסלעים אל פני השטח, וכך בעצם מוסיפה כל העת גזים לאטמוספירה שהולכת ומתפזרת כל העת אל החלל.
פליטת חום של חומרים רדיואקטיביים, ומפגיעות אסטרואידים גורם להתכווצות פני השטח, ול"העתקי דחיקה", דבר המשנה את הירח במשך מיליוני שנים.
גוף הירח הוא בעל מוליכות גבוהה מאוד של גלים סייסמיים, וכל רעידה שתתרחש על פניו תופץ למרחקים גדולים ולא תדעך מהר. עם זאת, היות שהירח נעדר פעילות טקטונית והגורמים היחידים לרעידות הם התנגשויות וכוחות הגאות על כן רעידות משמעותיות נדירות. רעידות מינוריות נמדדות כל העת, 1-2 דרגות ריכטר עוצמתם ברגיל. הרעידה החזקה ביותר שנמדדה הייתה 4 בסולם ריכטר.
טופולוגיה

המבנה הטופולוגי הבולט מאוד לעין מחלק את הירח לרמות בהירות ולימות כהות (מַארֶה). האזורים הכהים כונו ימות שמחמת כהותם העלו הצופים הראשונים את הסברה המוטעית שהן מכילות מים. הצד שצופה אל כדור הארץ מאופיין בימות ואילו הצד הנסתר נעדר כמעט לחלוטין מבנים ימותיים.
הימות הן שטחים גדולים מכוסים בבזלת שכמות המכתשים על פניהן קטנה משמעותית מאלו שעל הרמות. הימות נוצרו בזמן מאוחר יותר מהרמות ועל כן לא הספיקו להצטלק באותה כמות מכתשים כרמות. הימות עצמן נוצרו כנראה מהתנגשויות אלימה ביותר שסדקו את קליפת הירח ואיפשרו לבזלת לדלוף ולהציף את המכתש שנוצר (בעבר הועלתה גם סברה שהן נוצרו מבועות של גז עצומות שעלו ממעמקי הבזלת המותכת). כך גם מוסברת העובדה שהצד המוסתר נעדר ימות כיוון ששם הקליפה עבה הרבה יותר ועל כן התנגשות אלימה לא בהכרח תגרור את סידוק הקליפה ודליפת הבזלת. בצד הפונה אל הארץ הקליפה דקה ועל כן נסדקת בהתנגשות אלימה (ההבדלים בעובי הקליפה מוסברים בכוחות הגאות שהארץ מפעילה על הירח).
המבנה הטופולוגי הקיצוני של הירח מאופיין בחריצים עמוקים ובהרים גבוהים, והיות שציר סיבובו של הירח הוא נמוך מאוד (מעלה וחצי) על כן בקטבים מצויים ואדיות וחריצים עמוקים שאינם זוכים לאור שמש לעולם. הטמפרטורה בגאיות אלו נמוכות ביותר ומגיעות ל 200- מעלות צלזיוס ויותר. בתחילה שיערו שגאיות אלו הם מלכודת שיקפיאו את הגזים הדלילים שבאטמוספירת הירח הקלושה עד מאוד, וכך גם יקרה לאדי המים שמצויים על הירח (מגיעים בהתנגשות של שביטים או בהתמרה של סלעים בקרינת השמש). לאחרונה אומתה ההשערה על ידי תצפיות לוויינים (קלמנטיין - שוגרה ב-1994) המקיפים את הירח.
ראו גם

לוח הזמנים הגאולוגי הירחי
הערות שוליים

↑  מותק, הירח התכווץ, ‏8.6.2019
| --- | --- |
בקרת זהויות :  NLI: 987007538680105171  LCCN: sh85078856  NKC: ph135027
גבעת הממשלה (הונג קונג)

גבעת הממשלה
גבעת הממשלה (באנגלית: Government Hill; בסינית: 政府山) היא האזור בו מרוכזים מבני ממשלת הונג קונג. אזור זה נמצא בשכונת סנטרל שבאי הונג קונג, בין דרך אלברט העליונה (מדרום), דרך המלכה (מצפון), דרך הגן ממזרח ודרך גלנילי.
האזור שימש את ממשלת המושבה הבריטית הונג קונג מאז הקמת המושבה, והמשיכה לשמש כמשכנה של הממשלה גם לאחר העברת השליטה במושבה בשנת 1997 לידי סין העממית.
במתחם ממוקם בית הממשלה - משכנו הרשמי של ראש הרשות המבצעת של הונג קונג כיום, ובעבר משכנו הרשמי של מושל הונג קונג, וכן במתחמים ממוקמים משרדי הממשלה המרכזיים של הונג קונג.
בסמוך ממוקמת קתדרלת ג'ון הקדוש, המשמשת את הכנסייה האנגליקנית, וכן בית המשפט העליון לערעורים הממוקם בבניין המיסיון הצרפתי לשעבר.
הגבעה שונה באופייה מיתר חלקי שכונת סנטרל, בכך שמבניה נמוכים (בשונה מגורדי השחקים הרבים שביתר חלקי סנטרל). בדרום הגבעה (במעלה הגבעה) ממוקם הגן הבוטני והזואולוגי של הונג קונג.
בשנת 2006 התקבל אזור המועצה המחוקקת של הונג קונג להחלטת ממשלת הונג קונג להעביר את מבני הממשלה מגבעת הממשלה לאזור מתחם טמר.